RAKAMAN ARKIB DALAM SIRI INI DIRAKAM SEMASA PERANG DUNIA KEDUA.
IA TELAH DIBAIK PULIH DAN DIWARNAKAN MENGGUNAKAN TEKNOLOGI.
22 JUN PERANCIS MENYERAH KALAH
7 SEPTEMBER SERANGAN UDARA KE ATAS LONDON BERMULA
TIMUR DAN BARAT DAYA LONDON DIBOM
7 DISEMBER PEARL HARBOR DISERANG
JEPUN MENYERANG KITA
5 JUN 1944
Kamu semua darah daging…
Awak dah sampai pantai? Habis.
Winston?
Awak tak nak tidur?
Winston?
Awak sedar tak apabila awak bangun nanti…
20,000 orang anak muda kita…
sudah terkorban?
Kami takkan menyerah.
Perancangan Operasi Overlord ialah acara dan tugas terhebat di dunia.
Jumlah nyawa manusia yang telah dikorbankan
untuk serangan hebat semasa Perang Dunia Pertama
masih terpahat dalam fikiran saya.
Churchill masih dihantui oleh Gallipoli.
Operasi itu gagal.
Apabila Hari Pendaratan Operasi Overlord semakin menghampiri,
dia mula risaukan pertumpahan darah yang akan berlaku
dan semua perkara yang dirancangnya akan menghadapi kegagalan.
Jika Operasi Overlord ingin dijayakan, ia mesti dilakukan bersungguh-sungguh.
PANTAI PERANCIS
Walaupun ribut yang ganas melanda dinding kubu kita,
dan walaupun pihak lawan kita kejam, pertarungan ini akan berakhir
dengan kemenangan besar untuk Pemerintahan Jerman.
Jerman masih mendominasi benua Eropah.
Britain, Amerika dan sekutu mereka
perlu berpijak di pantai Eropah itu dan mula membebaskan Eropah Barat.
ENGLAND MEI 1944
Selatan England menjadi kem tentera yang luas
dan dipenuhi dengan askar-askar yang terlatih dan bersemangat
untuk menyerang tentera Jerman di seberang laut.
Churchill menyimpan niat untuk kembali ke benua itu satu hari nanti,
tapi bukan terlalu awal,
kerana dia mahu melakukannya
jika dia 100 peratus yakin yang dia akan berjaya.
Dia perlu buat persediaan dengan baik. Jika tidak, Jerman akan menang.
Tapi patutkah askarnya dikorbankan untuk melaksanakan operasi ini?
Winston Churchill percaya ia perlu dilaksanakan.
Pihak musuh tentu tahu ada serangan hebat sedang dirancang.
Kami terpaksa rahsiakan tempat dan masa serangan
supaya dia fikir kami akan mendarat di tempat lain, pada waktu lain.
Tak banyak tempat yang boleh dituju. Calais ialah pilihan yang baik.
Ia tempat paling dekat dengan England,
jadi tentu Jerman fikir Pihak Berikat akan mendarat di sana.
Tapi Normandy telah dipilih.
Itu tempat yang lebih sesuai,
kerana pertahanan di Calais sangat kuat.
Pada waktu perang, kebenaran itu sangat berharga,
jadi kita perlu pastikan ia takkan dipengaruhi penipuan.
Mereka membuat rancangan tipuan yang digelar Operasi Bodyguard.
Mereka nak kelirukan musuh supaya musuh tak kuatkan pertahanan.
Minda Churchill sangat aktif.
Dia suka melakukan tipu muslihat dalam pelbagai rancangan.
Ejen-ejen muka dua British beri maklumat yang salah kepada Jerman
dan menipu mereka tentang tempat dan masa serangan itu.
Mereka suruh jeneral Amerika, Patton, pergi ke tenggara England
dengan sekumpulan tentera palsu.
Ia cuma tangki boleh kembung dan pesawat yang diperbuat daripada kayu balsa.
Ada sekumpulan tentera palsu, armada kapal palsu
dan aktiviti wayarles juga telah ditingkatkan.
Jeneral Eisenhower akan mengetuai pencerobohan Normandy.
Dia telah mengetuai pendaratan di Afrika Utara.
Dia juga komander senior semasa serangan ke atas Sicily,
jadi dia pernah mengetuai dua pendaratan.
Dari perspektif Eisenhower,
Britain perlu dijadikan batu loncatan untuk pembebasan benua,
jadi Churchill terpaksa berbaik dengan Eisenhower,
dan sebaliknya.
Ini melibatkan politik dan ketenteraan.
Sudah tentu ada ketegangan.
Churchill menggambarkan dirinya sebagai ketua tentera,
tapi dia tidak mengetuainya.
Semasa itu, dia sudah pun menyumbang semua yang diperlukan.
Eisenhower pula cuba mengawal Churchill.
Itu sesuatu yang sangat sukar dilakukan.
Bukan mudah nak kawal seseorang seperti Churchill.
"Keputusan dah dibuat, Perdana Menteri. Mari kita buat rancangan."
Saya rasa kita berada di salah satu kemuncak perang.
Semakin hampir hari pendaratan, semakin tegang suasana.
Eisenhower mengugut untuk meletakkan jawatan
bagi memastikan Presiden Roosevelt setia dengan Ike
dan tak menyertai rancangan-rancangan perang Churchill.
Roosevelt akan menurut kata Eisenhower,
jadi Winston Churchill terpaksa menurut kata Franklin Delano Roosevelt.
Ketika itu, orang Amerika sedang mengawal segala-galanya.
Britain bukan lagi rakan strategik dalam Perang Dunia Kedua,
dan banyak keputusan telah dibuat oleh Amerika.
Pada permulaan perang, boleh dikatakan
yang Roosevelt agak mengagumi Churchill.
Winston berani menentang Hitler
dan dia telah menjadi terkenal.
Tapi kuasa besar yang dimiliki oleh tentera Amerika
menyebabkan Churchill dianggap sebagai rakan kongsi junior.
Semasa mereka merancang Hari Pendaratan itu dalam rahsia,
Churchill kata dia nak menghadiri perbincangan itu.
Lelaki yang perlu memainkan peranan dan membuat keputusan perang yang dahsyat
mungkin memerlukan keseronokan pengembaraan.
Dia juga ingin mengetahui
bahawa semasa dia hantar askarnya ke medan perang,
dia juga sedang berkongsi risiko yang sama.
Dia sentiasa ingin berada di tempat kejadian,
dan perkara itu tak pernah berubah.
Dari dulu dia begitu. Dia suka pertempuran.
Bunyinya jahat, tapi dia suka medan perang.
Keseronokan yang dirasainya ketika beroperasi di Afrika Selatan
tak pernah dilupakan.
6 JUN 1944 PAGI HARI PENDARATAN
Saya patut ke sana.
Saya patut naik kapal itu sebaik saja serangan bermula.
Serangan terhebat di dunia akan berlaku, tapi saya terperangkap di sini.
Ini semua salah Raja.
Tapi saya setuju dengan baginda.
Tiada sesiapa nak awak terbunuh di medan perang.
- Awak dah pun hilang akal. - Baginda tak patut masuk campur.
Bukan baginda saja. Eisenhower pun tak izinkan awak pergi.
Tapi ini keputusan baginda, bukan?
Saya berhak pergi jika saya nak,
tapi baginda tahu saya takkan ingkar perintahnya.
Jika awak nak rasa sedap hati,
saya gembira awak bukan atas kapal yang dibom.
Mungkin rancangan ini akan gagal.
Mungkin kami salah kira? Mungkin kami gagal mendarat?
Mungkin kami akan terperangkap seperti di Gallipoli?
- Saya perlu ke sana. - Buat apa, Winston?
Awak cuma akan jadi penonton.
Rakyat di sini perlukan awak.
Anak-anak, suami dan ayah mereka sedang berjuang di sana.
Siapa lagi akan bercakap dengan mereka?
Awak selalu ada jawapan.
Awak tak boleh mengetuai kapal perang dengan pakaian begitu.
Boleh, jika saya nak.
Terima kasih.
Saya nak ke Bilik Peta. Tentu mereka tahu sesuatu.
Jeneral Eisenhower akan cakap, "Kita perlu pastikan
Perdana Menteri England melihat semua ini dalam bahaya"
Dia dan Raja George saling berutus-utus surat
dan baginda terpaksa guna kedudukannya
supaya Churchill menuruti arahannya.
HARI PENDARATAN 6 JUN 1944
6 Jun 1944 ialah hari paling penting pada abad ke-20.
Demokrasi sedang berada dalam bahaya.
Budak baik daripada pembuat kek Catskill…
Churchill ada sejarah tersendiri berkaitan operasi ini.
Jika ia gagal, tiada cubaan kedua akan dibuat.
Apa-apa boleh berlaku.
Dia risau tentang kesucian anak-anak muda British dan Amerika
yang akan mati di pantai cetek Perancis,
dan air pasang akan dipenuhi darah mereka.
Pertarungan yang telah bermula
akan menjadi lebih besar dan lebih teruk dalam masa beberapa minggu akan datang.
Saya juga takkan cuba ramal perkara yang akan berlaku.
Ramai orang teruja mendengar tentang pendaratan di Perancis,
dan semua orang tahu ia sedang berlaku.
Ada serangan udara besar-besaran.
Serangan tentera laut juga semakin dahsyat.
Askar telah dilatih.
Segalanya telah dilakukan supaya operasi ini akan berjaya.
Disebabkan penipuan itu,
Jerman tak tahu waktu dan tempatnya, jadi mereka keliru.
Pihak Berikat berjaya menubuhkan pangkalan di pantai
sebelum Nazi sempat bertindak.
Mereka sangka ramai akan terbunuh di pantai itu.
Tapi, walaupun pertempuran agak sengit, terutamanya di Pantai Omaha,
salah satu pantai Amerika, pendaratan itu berjalan lancar.
Pihak Berikat akan berkumpul di sana sebelum mereka berpecah.
Hari Pendaratan ialah kejayaan yang menakjubkan.
Sekarang, kita anggap kejayaan itu sebagai perkara biasa.
Sebarang halangan di Normandy pada tahun 1944,
boleh memanjangkan tempoh perang
dan menyebabkan kegagalan
pentadbiran Churchill dan Roosevelt.
Selepas pencerobohan Normandy, Winston Churchill pun pergi ke sana.
Churchill mahu berada di tempat kejadian, seperti biasa.
Dia enggan menjauhkan diri.
Dia mengucapkan tahniah kepada semua orang yang terlibat,
termasuk Jeneral Montgomery, komander utama British.
Montgomery seorang lelaki yang ego,
dan saya rasa Churchill tak pernah meluangkan masa
memikirkan ego orang bawahannya.
Semasa Churchill tawarkan minuman kepada Montgomery,
Montgomery berlagak dan kata, "Saya tak minum dan merokok. Saya sihat."
Winston Churchill pula membalas, "Saya minum dan merokok. Saya lagi sihat."
Dari sini kita boleh lihat
sifat agresif dan daya saing Winston Churchill.
6 JUN 1944
SEKUTU MEMANDU KE PADALAMAN DARI KUBU DI PERANCIS
TENTERA AMERIKA BERLUMBA MASUK KE PARIS MUSUH SEDANG DIKEPUNG
25 OGOS 1944
Paris sudah merdeka.
Rakyat Paris keluar untuk menemui pembebas mereka.
Lebih ramai orang Amerika bertempur berbanding orang British.
Jadi, Churchill rasa dirinya telah disingkirkan.
Satu-satunya masa saya bergaduh dengan orang Amerika…
…ialah semasa mereka tak kongsi peluang untuk menang bersama-sama.
Saya nak kami semua berada di tahap yang sama,
tapi bagaimana kita nak tundukkan negara sehebat mereka
dengan penduduk tiga kali ganda daripada negara kita?
Orang yang bertanggungjawab mempunyai kuasa paling besar.
Dwight Eisenhower ialah jeneral
yang berjaya membebaskan Eropah daripada Hitler.
Mungkin kerana kami negara paling kuat dalam perang itu.
Ketika pihak Berikat mula membebaskan benua itu pada tahun 1944,
Winston Churchill dapat tahu tentang kewujudan Auschwitz.
Ia disampaikan oleh Pejabat Luar Negeri
dan orang Poland yang melarikan diri dan membawa berita itu ke Barat.
Perdana Menteri kepada Setiausaha Luar Negeri.
Tak syak lagi yang ini mungkin
jenayah terbesar dan paling dahsyat yang pernah dilakukan
dalam sejarah seluruh dunia.
Ia juga telah dilakukan menggunakan jentera saintifik.
Pengisytiharan terbuka perlu dibuat
supaya semua orang yang terlibat boleh diburu dan dibunuh.
Ramai orang mengkritik Churchill kerana tak bertindak
apabila semua orang dapat tahu
yang kem tahanan ini bukan sekadar tempat kemusnahan,
tempat penghinaan dan tempat perhambaan,
tapi tempat pembunuhan beramai-ramai.
Berita itu mula tersebar pada awal 1940-an.
Tapi apa mereka patut buat?
Ramai mencadangkan yang mereka patut bom kem tahanan
untuk bebaskan tahanan.
Churchill beritahu Anthony Eden, Setiausaha Luar Negerinya,
"Gunakan Tentera Udara sebaiknya dan panggil saya jika perlu."
Ini perlu diutamakan.
Tapi ada persoalan tentang ketepatan. Bolehkah bilik gas dibom?
Bagaimana jika mereka bom berek dan terbunuh banduan Yahudi?
Holocaust ini boleh dihentikan
dengan menamatkan perang secepat mungkin.
Itulah hujahnya.
Ia salah satu keputusan moral yang dibuat semasa perang
dan boleh dipersoalkan sehingga sekarang.
Ramai orang bercakap tentang Hari Pendaratan,
tapi Kesatuan Soviet telah melancarkan
serangan terbesar dalam sejarah peperangan
di Barisan Timur pada masa yang sama.
Dalam masa sebulan,
seramai setengah juta tentera Jerman telah terbunuh.
Mereka dari timur, pihak Berikat dari barat.
Kesatuan Soviet memenangi banyak pertempuran di timur.
Eropah Timur, Poland dan Balkan mungkin akan ditawan oleh Soviet.
Jadi pihak yang sampai ke Berlin dulu dan kawasan yang ditawan
akan bentuk dunia pasca perang.
Saya rasa kita perlu berjabat tangan dengan pihak Rusia
di kawasan hujung timur.
Saya tak pernah melalui waktu
yang membuatkan saya rasa lebih tertekan daripada sekarang.
Churchill enggan menjadi perdana menteri yang menyebabkan
pembubaran Empayar British,
tapi dia terpaksa gadaikan harta empayar untuk meneruskan perjuangan
ketika Britain berjuang menentang Nazi
sambil menunggu negara lain datang.
Britain sudah diketepikan.
Empayar yang paling berkuasa di dunia suatu ketika dahulu
telah menjadi sebuah pulau biasa.
Adakah ini dunia baharu
untuk Kesatuan Soviet dan Amerika Syarikat,
dan yang lain diketepikan?
Ia sesuatu yang sukar untuk diterima oleh imperialis Victoria ini.
Hubungan antara Churchill dan Roosevelt
mula menjadi renggang pada musim luruh tahun 1944.
Churchill sedar banyak keputusan telah dibuat antara dua kuasa besar,
Stalin dan Roosevelt.
Churchill tak nak dilupakan.
Jadi sepanjang perang berlangsung, dia berusaha
untuk mengetengahkan pendapat Britain dan dirinya
tentang pembentukan dunia pasca perang.
MOSCOW OKTOBER 1944
Pada musim luruh 1944, Churchill dan Stalin bertemu di Moscow.
Idea kawasan pengaruh ini
sudah lama bermain di fikiran Churchill.
Di mana terletaknya pengaruh British,
dan di mana terletaknya pengaruh Soviet?
Saya pemimpin negara yang tak pernah tewas.
Tapi setiap kali saya bangun,
saya selalu cari jalan untuk gembirakan Presiden Roosevelt,
dan cari jalan untuk berdamai dengan Marsyal Stalin.
Churchill melawatnya tanpa Roosevelt
dan tiada wakil Amerika terlibat secara rasmi dalam rundingan ini.
Dia percaya sejarah dicipta oleh lelaki yang hebat,
dan pada pandangannya, mereka akan duduk mengelilingi meja
dan melukis garisan.
Saya rasa peratusan ini adil dan wajar.
Awak setuju?
Saya setuju.
Terima kasih, Joseph.
Churchill menggelar contengan peratusan ini "dokumen nakal".
"Britain boleh kawal ini, jadi awak boleh kawal itu."
Itu cara untuk Churchill tunjukkan
bahawa dia takkan jadi negara lemah pasca perang
yang tunduk kepada Amerika Syarikat
atau melupakan impiannya untuk memastikan Empayar British kuat.
Mungkin kita patut bakar kertas ini.
Kita sedang menentukan nasib berjuta-juta orang.
Tak apa, awak simpanlah.
Saya rasa ia digelar "dokumen nakal"
kerana Churchill tahu dia tak patut buat begitu.
Ia kelihatan sangat sinis,
dan 80 peratus Romania dan Bulgaria akan dikawal oleh Rusia.
Dia berjaya selamatkan Greece.
Katanya, "Saya berjaya selamatkannya daripada terbakar."
Macam dia tarik kayu dari api.
Tapi ada banyak perkara
yang terpaksa diterima oleh Balkan, Eropah Timur dan dirinya sendiri.
Dia sedar perkara terbaik dia boleh buat
adalah melindungi kepentingan British sebaik mungkin.
Saya dan Beruang Tua itu banyak berbual.
Saya semakin suka kepadanya. Mereka tentu nak bekerjasama dengan kita.
Saya perlu kekalkan hubungan kami
walaupun ia agak sukar.
ORANG AMERIKA MENENTANG NAZI
DISEMBER 1944 PERTARUNGAN BULGE
Di barat, pihak Jerman sedang berundur.
Tentera Komunis sedang menyerang dari timur.
Ada kemungkinan yang perang akan berakhir.
Menjelang akhir tahun, tiga sekutu itu sedar yang mereka perlu berbincang
bersama-sama, selepas perang tamat.
Stalin enggan meninggalkan negaranya.
Dia takut terbang dan enggan meninggalkan pengawalnya,
jadi dia hanya akan bertemu dalam sempadan Kesatuan Soviet.
Churchill dan Roosevelt setuju,
jadi mereka pergi ke sana untuk berjumpa dengannya.
Keadaan di sana agak teruk
selepas pertempuran di Barisan Timur,
jadi salah satu tempat yang sesuai ialah Yalta di Laut Hitam.
Ia menunjukkan situasi Kesatuan Soviet.
Semuanya nampak baik dari luar, tapi kalau tengok betul-betul,
kita boleh nampak dalamannya berbeza dengan luarannya
dan ia memang sangat teruk.
Istana itu dipenuhi dengan pepijat.
Katil Winston Churchill ada pepijat
dan kakinya digigit pada waktu malam.
Churchill kata jika mereka cari istana paling teruk,
ia tentu tak seteruk Yalta.
Dia juga menggelarnya sebagai "Riviera Hades."
Dunia kita sekarang ialah dunia yang sukar diramal,
dan di setiap peringkat, ada waktu untuk mempersoalkan diri.
Matahari hampir terbenam di Yalta.
Churchill kata dia rasa Roosevelt tak begitu sihat.
FDR berjaya memenangi penggal keempat buat kali pertama
semasa pilihan raya 1944, tapi dia tak sihat.
Dia mengalami kegagalan jantung kongestif.
Churchill pernah tulis,
"Persahabatan kita ialah bahu yang menggalas harapan dunia."
Saya rasa mereka tahu ia akan berakhir
dan drama yang panjang ini akhirnya akan tamat.
Roosevelt ingin menyelamatkan seramai orang Amerika yang boleh
dengan melibatkan Soviet dalam perang menentang Jepun.
Dia masih belum tahu sama ada bom atom boleh digunakan.
Ia sedang dibina dan belum diuji.
Satu lagi perkara penting bagi Roosevelt ialah penubuhan Bangsa-Bangsa Bersatu.
FDR nak pastikan ia berhasil, jadi mungkin kerana itu dia percaya
Stalin akan menepati janjinya kerana dia benar-benar mahukannya.
Churchill percaya dia cukup bijak untuk membentuk dunia pasca perang.
Bagi dia, FDR terlalu naif dan liberal.
Dia tahu FDR tak suka Empayar British,
jadi Churchill takkan biar dia membentuk dunia pasca perang.
Churchill mahu Roosevelt bersikap lebih tegas dengan Stalin,
tapi dia gagal meyakinkannya.
Kesatuan Soviet buat keputusan untuk sertai Bangsa-Bangsa Bersatu.
Mereka buat keputusan untuk menyerang Jepun
selepas perang tamat.
Mereka pulang dengan janji daripada Stalin
yang Poland akan dibebaskan dan dimerdekakan.
Hakikatnya, Stalin sedang berbohong kepada mereka berdua.
Britain berperang untuk melindungi Poland daripada kuasa asing.
Kerana itu Britain terlibat dalam perang ini.
Tapi selepas perang tamat, Stalin menakluki Poland?
Itu mimpi ngeri untuk Churchill.
Kesengsaraan dunia ini menakutkan saya,
dan saya semakin takut
pergelutan baharu akan timbul daripada pergelutan yang sudah berakhir.
Winston Churchill hantar lebih 1,000 surat dan telegram kepada FDR,
tapi Franklin Roosevelt cuma tulis 800 keping surat.
Churchill ialah pelamar dalam hubungan itu.
Tuan Presiden, perdamaian dengan Jerman dan Jepun mengikut syarat kita
takkan beri ketenangan kepada kita.
Kita perlu bangunkan semula dunia yang hampir musnah ini.
Apa pandangan Stalin dan penggantinya
terhadap tindakan yang akan kita ambil?
Mereka berjauhan buat sementara waktu.
Mereka seperti pasangan suami isteri tua yang tahu kelemahan masing-masing,
tapi tak boleh hidup tanpa satu sama lain.
TENTERA BERSEKUTU MEMASUKI JERMAN DARI DUA KAWASAN
SOVIET MEMULAKAN PERTARUNGAN TERAKHIR UNTUK MEREBUT BERLIN
12 APRIL 1945
Kepada dunia bebas,
kami ingin memaklumkan kematian Franklin Roosevelt.
Apabila saya terima berita ini pada awal pagi Jumaat ke-13…
saya rasa seperti saya telah dipukul.
Sebaik saja berita kematian FDR diterima,
Churchill menyampaikan eulogi yang luar biasa di Dewan Rakyat.
Dia sedar persahabatan mereka tak begitu sempurna,
dan ia bersifat peribadi serta politik.
Hubungan saya dengan lelaki yang ceria ini
telah memainkan peranan yang besar dalam tempoh kami bekerjasama.
Sekarang, ia sudah berakhir…
…dan saya benar-benar merasai kehilangannya.
Churchill pernah kata,
"Bagi saya, Roosevelt seperti membuka sebotol champagne."
Roosevelt menulis kepada Churchill,
"Nasib baik kita berkongsi dekad."
Kita bernasib baik kerana mereka ada semasa krisis itu berlaku.
Hitler membuat keputusan untuk tidak meninggalkan Berlin.
Ibu kota itu telah dikepung sepenuhnya oleh tentera Rusia,
dan Führer sudah kehilangan kuasa untuk mengawal keadaan.
Dia cuma perlu atur kematiannya sendiri di tengah-tengah runtuhan bandar itu.
Dia tembak mulutnya sendiri.
Saya rasa dia layak mati begitu.
Saya tiada kenyataan khas nak dibuat
tentang kedudukan perang di Eropah.
Tapi saya rasa keadaan sekarang lebih memuaskan
berbanding lima tahun lalu.
8 MEI 1945
Pagi semalam pada pukul 2:41 pagi,
wakil Pemerintah Tertinggi Jerman
telah menandatangani dokumen penyerahan tanpa syarat.
Oleh itu, perang Jerman sudah berakhir.
KEMENANGAN KE ATAS JERMAN
Hidup perjuangan kebebasan.
Semoga Raja diberkati.
Pada saat kemenangan besar itu, saya sedar
tentang kesukaran dan bahaya yang menanti.
Tapi di sini,
kita boleh meluangkan sedikit masa untuk bergembira.
Pada malam Hari Kemenangan,
dia bersendirian di No. 10 Jalan Downing,
kerana Clementine berada di Rusia atas urusan negara.
Dia makan malam,
kemudian dia pergi ke taman dan berjalan dengan Smoky, si kucing.
Saya tak sangka dia bersendirian pada malam itu,
selepas usahanya membuahkan hasil.
7 MEI 1945 JERMAN MENYERAH
Jika pihak Rusia yakin kita takut kepada mereka
dan kita akan tunduk kepada mereka, saya betul-betul rasa risau
tentang hubungan kita dengan mereka.
Jelas sekali yang pemahaman
Britain dan Amerika pasca perang ialah dua perkara yang berbeza.
Amerika masih belum menang menentang Jepun.
Mereka ada matlamat yang penting.
Berbeza dengan Churchill, mereka tak risau
tentang pemerintahan Komunis di Eropah Timur.
Churchill takut Stalin takkan berhenti di garisan sempadan
yang dipersetujui dengan Rusia
dan akan meneruskan taklukan,
kerana ada ramai tentera dalam Tentera Komunis.
Dia terkejut dengan tindakan Stalin.
Dia nampak dunia pasca perang distopia
di mana perang akan berterusan
dan Sekutu Barat dan Kesatuan Soviet akan berperang.
Saya perlukan rancangan untuk menguatkuasakan Perjanjian Yalta,
untuk beri Poland peluang mentadbir kerajaan sendiri.
Kita tak boleh lawan Rusia sendiri. Jumlah mereka ramai.
Kita perlu bertindak sebelum Amerika pergi dari sini.
Maksud awak, serang Soviet?
- Itu bukan mudah. - Saya dah buat rancangan.
Saya nak rancangan untuk semua kemungkinan.
Sebelum terlambat.
Churchill diberitahu tentang Operasi Tak Masuk Akal,
di mana Wehrmacht, tentera Jerman,
akan diberikan senjata selepas mereka kalah,
supaya mereka boleh menyerang tentera Soviet.
Ia rancangan tak masuk akal yang tak dilaksanakan.
Tapi itu menunjukkan keadaan dia dari segi mental dan emosi.
Kita belum pastikan
bahawa tujuan utama kita terlibat dalam perang
tidak diketepikan,
dan perkataan "kebebasan", "demokrasi" dan "pembebasan"
tidak menyimpang daripada makna sebenarnya.
Tiada gunanya jika pengikut Hitler dihukum atas jenayah mereka
jika negara itu akan ditadbir oleh kerajaan totalitarian atau polis.
Apabila perang hampir tamat,
Churchill dipenuhi pemikiran dan idea
tentang keadaan dunia pasca perang.
Tapi dia perlu bertanding dalam pilihan raya.
Menurut rakan pakatan Churchill, Parti Buruh,
"Kami tak nak bentuk kerajaan campuran dengan awak.
Kami mahukan kuasa.
Terima kasih atas jasa awak dalam peperangan ini,
tapi awak tiada tempat dalam visi kami."
Jika kamu sangka kamu dah bosan dengan saya
dan saya patut disingkirkan,
saya akan terima keputusan itu dengan senang hati.
Tapi hati-hati,
kerana kamu perlu bersedia untuk pengorbanan yang lebih besar.
Kenapa awak tak melukis?
Awak patut berehat.
Saya sedang berehat.
Tapi apabila saya berehat, fikiran saya asyik mengganggu.
Perang dah tamat.
Ya.
Tapi disebabkan perang dah tamat,
saya perlu bertanding dalam pilihan raya dan saya mungkin akan kalah.
Rakyat sayangkan awak.
Gunakanlah kemenangan awak.
Ya, betul juga.
Kalau begitu… lukislah.
Pilihan raya tahun 1945 ialah pilihan raya yang ditangguhkan
disebabkan perang berlaku,
jadi pengaturannya memerlukan masa
kerana ramai askar berada di seluruh dunia.
Sekarang bukan waktu untuk membuang masa
dengan mengundi kerajaan yang lemah.
Slogan Parti Buruh sangat menarik.
Mereka kata, "Sorak untuk Churchill, tapi undi Buruh."
Raikan Churchill, raikan kemenangan,
pembebasan, keselamatan negara ini,
tapi kami yang akan mentadbir negara.
Dia tak perlu terlibat dalam pergaduhan politik ini.
Dia boleh kenalkan dirinya sebagai calon penyatuan negara
yang mengetuai kerajaan campuran.
Sebaliknya, dia melancarkan kempen penuh penghinaan
menentang Parti Buruh.
Dasar luar negara…
Dia cakap benda bodoh. Dia sibuk berkempen.
Dia kata Parti Buruh akan menubuhkan polis rahsia.
Keadaan menjadi teruk semula.
Ada politik partisan,
dan rakyat British tak suka.
CHURCHILL DIHINA DAN DIEJEK PADA PENGHUJUNG KEMPEN BRITISH
Selepas hari mengundi, Churchill pergi melukis di Perancis.
Kempen itu sangat sukar,
jadi dia pergi bercuti
sebelum menemui Presiden Truman dan Marsyal Stalin di persidangan itu.
Sementara undian dihantar dari seluruh pelosok dunia,
Churchill pergi ke Potsdam untuk Persidangan Perang Dunia Kedua.
Persidangan Potsdam itu dilancarkan secara rasmi pada 17 Julai.
Pada 16 Julai, di hutan New Mexico,
dunia memasuki zaman nuklear
apabila Amerika Syarikat berjaya menguji peranti plutonium.
Ia mempunyai kuasa superlatif dan potensi pemusnah yang dahsyat.
Presiden Truman di Potsdam untuk perasmian persidangan.
Berita itu disampaikan kepada Presiden Truman,
yang baru bekerja beberapa bulan.
Churchill kata kepada Truman, "Cakaplah jika ia gagal atau tak."
Truman hantar mesej, "Tak gagal."
Churchill sedar yang saat ini mampu mengubah haluan perang.
Perang di Pasifik berterusan,
dan semua orang dah mula sedar
yang pencerobohan di Jepun memerlukan kos yang tinggi.
Churchill percaya sejuta setengah nyawa akan terkorban.
Sejuta dari Amerika dan 500,000 dari Komanwel.
Projek Manhattan telah membuahkan hasil.
Ada pelbagai keputusan moral yang telah dibuat,
dan kita dah ada bom atom.
Sebahagian daripada perjanjian nuklear ialah sebelum ia digunakan,
kebenaran Churchill juga perlu diminta.
Churchill kata persetujuannya ialah sebulat suara, mutlak dan automatik.
Dia percaya ia perlu digunakan untuk menghentikan perang
dan menghalang serangan mahal ke atas tanah air Jepun.
Atas pelbagai sebab, ia penting untuk Churchill
untuk menanam bendera itu.
Bom ini menggunakan tenaga
yang menyebabkan bintang di angkasa berdenyut.
Dia nak terlibat.
Ini bukan kemenangan Amerika saja, jadi kerana itu dia setuju.
Churchill terpaksa pulang dari Potsdam kerana kiraan akhir sudah dilakukan,
jadi dia pulang ke England untuk keputusan pilihan raya.
Tiba-tiba saya terjaga dengan tikaman yang terasa tajam.
Keyakinan separa sedar yang kami telah dikalahkan
telah menguasai fikiran saya.
Semua tekanan daripada kejadian-kejadian yang berlaku
dan telah memberikan saya semangat untuk berjuang, akan terhenti
dan saya akan jatuh.
Konservatif, 180.
Buruh, 364.
Akhirnya, rakyat yang mampu menentukan siapa yang akan mentadbir mereka.
Dia telah membuktikannya.
Dia contoh utama.
Dia berjaya memimpin negaranya sehingga mereka menang dan terselamat
semasa Perang Dunia Kedua.
Kemudian pada tahun 1945, dia terpaksa meletakkan jawatan.
Tentu ia terasa seperti tamparan hebat
apabila keputusan itu diumumkan.
Ibu saya menangis tersedu-sedu,
tapi satu-satunya orang yang tak menangis ialah Churchill.
Katanya, "Inilah yang rakyat mahu."
Kemenangan besar Parti Buruh
menunjukkan yang negara ini sudah bersedia…
…untuk polisi baharu di dunia baharu ini.
Selepas lima tahun setengah mereka berperang dan hidup susah,
rakyat mahukan perkhidmatan kesihatan awam dan pembinaan semula bangunan-bangunan.
Tapi walaupun dia kalah, dia masih pandai berkata-kata.
Clementine kata, "Mungkin ini rahmat yang terselindung."
Dia kata, "Ia berselindung dengan baik."
Persepsi orang British terhadapnya berbeza semasa perang,
kerana semasa itu, sifat negarawan dan matlamatnya
berguna dalam menggerakkan orang dan memberi inspirasi
semasa masa mencabar dan berbahaya, berbanding dengan masa aman.
Kalaulah dia popular macam sekarang dalam minda rakyat,
tentu sukar nak bayangkan parti dia boleh kalah pilihan raya,
kerana kita telah mengangkat dia sebagai seorang ikon yang hebat
dan menjadikan dia wira tunggal.
Saya tiada kuasa untuk membentuk masa depan.
Pengetahuan dan pengalaman yang saya ada,
serta pengaruh dan niat baik yang saya terima di banyak negara
akan lenyap.
Dia hilang kuasa,
tapi sebelum Churchill kembali untuk mendengar keputusan,
Pengisytiharan Potsdam dikeluarkan.
Ia menyeru Jepun untuk menyerah tanpa syarat, dan jika tidak…
Apa itu belerang? Tak penting.
Apa itu elektrik? Tak bermakna.
DICERITAKAN KEPADA HENRY STIMSON
Letupan bom atom ini sama seperti ketibaan hari kiamat.
HIROSHIMA 6 OGOS 1945
NAGASAKI 9 OGOS 1945
KEMENANGAN! JEPUN MENYERAH
Bom itu membawa keamanan,
tapi cuma manusia boleh kekalkan keamanan itu.
Mulai sekarang,
bom itu dianggap sebagai senjata
yang mengancam kelangsungan tamadun
dan juga kemanusiaan.
Sepanjang hidup saya, saya telah melalui banyak perkara.
Jadi nasihat paling berharga yang saya boleh kongsi
adalah mengetahui cara untuk mengekalkan kepimpinan kita.
Orang macam Winston Churchill tak boleh berubah daripada pemimpin
menjadi pelukis dan…
Itu sebahagian daripada hidupnya.
Dia tak nak melalui hidup yang membosankan,
jadi dia takkan bersara begitu saja.
Churchill tak boleh duduk diam.
Dia sentiasa tergesa-gesa untuk ke tempat lain.
MAC 1946
Dia dijemput untuk berucap di Kolej Westminster di Fulton, Missouri,
negeri asal Presiden Amerika, Harry Truman.
Kereta api ke Bandar Jefferson boleh dinaiki sekejap lagi.
Masa yang mencukupi untuk kalahkan mereka selayaknya.
Saya ambil tiga.
Saya ambil satu.
Kamu tahu tak? Jika saya dilahirkan semula,
saya nak jadi rakyat negara ini
kerana masa depan saya di sana tentu lebih terjamin.
Negara apa, En. Churchill?
Amerika Syarikat. Walaupun ada adat yang saya tak suka.
Adat apa?
Pertama sekali, kamu tak minum arak semasa makan.
Saya bertaruh sama.
Sama bunga. Clubs.
Apa inti pati ucapan awak nanti?
Ingatkan kita takkan berbual tentang kerja.
Saya akan bercakap tentang kawasan pengaruh Kesatuan Soviet.
Ia telah menjadi halangan yang tak dapat ditembusi,
dan menindas berjuta-juta orang.
Rusia baru jadi sekutu kita.
Awak akan digelar kaki perang.
Ini bukan kali pertama.
Tapi tuan-tuan,
saya arif dalam hal begini.
Sangkaan saya betul pada tahun 1938…
dan sekarang.
Dari Stettin di Baltik
ke Trieste di Adriatik,
tirai besi telah diturunkan di seluruh benua.
Dia memang antikomunis.
Dia mengingatkan hadirin bahawa perkara yang menyatukan kita,
kebebasan, demokrasi dan kebebasan bersuara,
kini sedang terancam di kawasan pengaruh Soviet.
Perkara yang perlu dipertimbangkan
sementara ada masa,
ialah penetapan syarat untuk kebebasan dan demokrasi
secepat mungkin di semua negara.
Churchill beri ucapan Tirai Besi
yang mengatakan, "Baik lawan jahat."
Kejelasan moral itu membuatkan orang marah.
Dia dihina lagi kerana menjadi kaki perang,
sama seperti pada tahun 1930-an.
Kesukaran dan bahaya kita takkan hilang
jika kita tutup mata.
Ucapan ini meramal perkara yang akan berlaku,
iaitu Tirai Besi akan merentasi Eropah,
dan menjadi penyebab Perang Dingin.
24 OKTOBER 1945 BANGSA-BANGSA BERSATU DITUBUHKAN
ANCAMAN TIRAI BESI
RUSIA ADA BOM ATOM 1949
29 OGOS 1949 RUSIA MENGUJI BOM ATOM
Walaupun dia pernah dibuktikan salah semasa awal kerjayanya,
tapi sangkaannya betul
tentang kezaliman Nazi dan tentang komunisme Soviet.
Ramai orang kata saya patut bersara selepas perang
dan menjadi seorang negarawan tua.
Tapi mana boleh.
Saya telah berjuang seumur hidup saya dan tak boleh berhenti berjuang sekarang.
Dorongan untuk menjadi pemimpin di pentas dunia masih ada dalam dirinya.
Dia tak nak melepaskannya.
Babak dua, cubaan pertama.
Tuan-tuan dan puan-puan…
RAKAMAN KEMPEN 1950
…undian kamu pada 23 Februari
sangat penting untuk masa depan kamu.
- Berhenti. - Itu lebih baik, bukan?
Kita orang yang terpilih.
Saya tak ingat.
Ingatan saya sangat baik.
Saya tahu, tapi tak apa.
Tak apa. Tengok kamera dan ulang semula.
Kita orang yang terpilih.
Kamu semua akan mati terseksa.
Kamu takkan masuk syurga.
Nanti syurga dipenuhi orang.
Ingatkan awak matikan suara semasa saya baca petikan.
Buatlah apa-apa yang boleh.
Salah satu masalah demokrasi ialah orang akan rasa bosan.
Dia telah memimpin England melalui waktu yang mencabar,
tapi dia telah dihalau
dan kembali untuk menjadi Perdana Menteri.
Ia kisah kemunculan semula yang luar biasa.
Selepas enam tahun, Konservatif memenangi pilihan raya.
Winston Spencer Churchill, negarawan dunia, kembali berkuasa.
Di lobi ahli Dewan Rakyat British,
ada patung gangsa Churchill yang besar,
dan ramai ahli parlimen mempunyai tabiat
untuk menyentuh kasutnya demi tuah.
Kami semua diingatkan tentang kehadirannya setiap hari.
Pada pendapat dia, cara untuk menentukan sejarah
ialah melakarnya sendiri.
Itulah yang dilakukannya.
FDR sudah mati.
Stalin juga takkan menulis diari.
Hitler dah mati.
Churchill terus merampas naratif itu
dan dia membentuk pandangan kita tentang Perang Dunia Kedua,
dan itu merupakan kedudukan yang sangat berkuasa.
Dengan menggunakan kuasa itu,
banyak generasi sejarawan dan orang awam,
belajar tentang Perang Dunia Kedua melalui pengalamannya sendiri.
Perang Dunia Kedua telah menamatkan pemerintahan Empayar.
INDIA SUDAH MERDEKA
Ramai orang ingin memerdekakan negara mereka.
Churchill yakin Britain dan Amerika akan tentukan
hala tuju dunia.
Tapi Amerika pula sedang membentuk empayar lain,
berkaitan kawalan ekonomi, bukan politik.
Itu ditentang oleh Churchill.
Disebabkan imperialismenya,
dia enggan menerima yang era Empayar sudah berakhir.
Churchill ialah orang penting
dalam memahami naratif British yang telah direka
untuk memastikan orang British rasa bangga dengan diri mereka.
Bukan sebagai manusia yang rumit dan lemah,
tapi sebagai simbol kemenangan, mengukuhkan status quo,
kesinambungan, tradisi, sistem kelas.
Dunia ini kadangkala mendambakan pemimpin yang kuat,
dan Churchill seorang pemimpin kuat
yang tak pernah lupa keindahan kebebasan dan kepentingan demokrasi.
Bak kata Walt Whitman,
"Seperti Amerika, Churchill ada banyak perwatakan."
Saya rasa dia boleh jadi ketua dengan pencapaian yang luar biasa,
yang membantu menyelamatkan dunia daripada sesuatu yang benar-benar jahat,
tapi dia juga telah membuat keputusan yang dahsyat
dan mempunyai pandangan yang menjijikkan.
Semua ini boleh dipercayai. Semuanya benar.
Tapi itu tak bermakna kita perlu robohkan patungnya.
Mungkin kita perlu bina lagi supaya ceritanya lebih lengkap.
Ketegasannya, keazamannya,
kepetahannya, kebijaksanaannya, semangatnya, matlamatnya.
Dalam erti kata itu,
orang British menganggap dirinya
sebagai cerminan terbaik diri mereka.
Berani dari segi fizikal,
berani dari segi moral,
berwawasan dan berpandangan jauh.
Dia juga sangat kelakar
sehingga dia masih buat orang ketawa 60 tahun selepas kematiannya.
Potret ini ialah contoh seni moden yang luar biasa.
Serta semangat teguh yang jarang dilihat dalam sejarah manusia.
Churchill patut beri inspirasi kepada kita.
Bukan kerana dia wira, tapi kerana dia manusia.
Akan menjelma hari di mana keadilan
cinta sesama manusia, menghormati keadilan dan kebebasan
akan membolehkan generasi yang terseksa mara dengan lebih tenang dan berjaya
daripada kehidupan kita yang mengerikan pada zaman dahulu.
Semasa saya kecil, kami tinggal di Chartwell,
dan abang saya berlari di koridor
ke dalam pejabat datuk,
bilik yang kami tak dibenarkan masuk.
Dia kata, "Atuk, atuk orang England terhebat?''
Dia kata, "Ya, dah pergi keluar."
Walaupun dia seorang yang patriotik
dan juga terlalu mempercayai Empayar British,
dia juga seorang liberal.
Dia percayakan kemajuan. Dia percayakan kebebasan dan peluang.
Saya rasa dia lebih relevan pada hari ini
kerana nilai-nilai yang dipercayainya sedang diancam bahaya
dan perlu menang.
Dalam perang, resolusi.
Dalam kekalahan, tentangan.
Dalam kemenangan, kemurahan hati.
Dalam keamanan, muhibah.
Terjemahan sari kata oleh AMG